Fél 7-kor jelentette be Orbán Viktor, hogy két koronavírus pozitív beteg is van Magyarországon. Az elmúlt hetek történéseinek fényében egyáltalán nem nevezhető váratlannak, hogy hazánkba is eljutott a fertőzés. Miután Olaszországban kitört az első európai tömeges lokális járvány, a szomszédos országokban is hamar megjelentek a fertőzöttek. De mi alapján dől el, hogy amióta felütötte a vírus a fejét, kik kerültek karanténba, vagy kiket teszteltek a vírusra? Egy orvostól kapott kép alapján nem más segítette az ország háziorvosait, mint egy koronavírus-csekklista.

Az alábbi úgynevezett csekklista szerint ehhez annyit kell tudni, hogy

van-e láza (amit az orvosok számára jeleznek is, hogy hány fokot jelent), köhög-e és van-e légszomja?

Járt-e az elmúlt két hétben a fertőzéssel érintett területen,

vagy találkozott-e olyannal, aki járt? Ha igen, hány méterről tette ezt?

Ha az első és a második vagy az első és harmadik kérdésre pozitív a válasz, akkor a beteg „gyanús eset”. A telefonáló megnevezést egyébként azért írják, mert ahogy arról az Olaszországban járó, magát koronavírusra tesztelni próbáló kollégánk is írt, ilyenkor telefonon kell az embernek felhívnia háziorvosát vagy a Nemzeti Népegészségügy Központjának ingyenesen hívható vonalát. Utóbbit megpróbáltuk mi is, mindössze pár percet vett igénybe, amíg a fentieket elsorolták .